She and Her Cat

***She and Her Cat*** və ya Yaponiyada tanınan adı ilə  – Makoto Şinkay tərəfindən çəkilmiş və 1999-cu ildə buraxılmış tək seriyalıq anime OVA-sı. ***Their standing points*** () altbaşlığı ilə buraxılmışdır. 5 dəqiqəlik OVA bir pişik ilə onun qadın sahibi münasibət haqqındadır və hekayə pişiyin baxış bucağından nəql olunur. Şinkay animeni sevgi bəslədiyi birinin çətin situasiyanın öhdəsindən gəlməsinə kömək etmək üçün yaratmışdır və onun balaca mənzildə yaşamaı hekayəni məüyyən etmişdir. Şinkay anime üçün öz çəkdiyi çizimlərdən istifadə etmiş, 3D görüntüləri Adobe After Effects proqramı ilə yerinə yetirmişdir. Şinkay pişiyi də səsləndirmiş və sadəcə 3 şəxslə əməkdaşlıq etmişdir.

Əsəri tamamladıqdan sonra Şinkay animeni CD-R formatında və elektron poçt yolu ilə buraxmış və anime tədbirlərində 5000 nüsxə satmışdır. Şinkayın bu işi yaxşı qiymətləndirilmişdir. O, 2000-ci ildə DoGA CG Animasiya Müsabiqəsini qazanmış və CoMix Wave Films-in diqqətini cəlb etmişdir. Studiya animeni CD-ROM formatında yenidən buraxmış və Şinkayı işə almışdır. 2016-cı ildə anime serialı və manqa adaptasiyaları buraxılmışdır.

## Məzmun
Hekayə bütöv bir ili əhatə edir. Yağışlı yaz günlərinin birində O küçədə Çobini tapır və onu evinə gətirir. O mehriban və gözəl olduğundan Çobi öz sahibinə vurulur. Yayda Çobinin Mimi adlı sevgilisi olur. Mimi Çobi ilə evlənmək istəyir, amma Çobi Onu sevdiyinə görə Miminin təklifini qəbul etmir. Bir payız günündə O telefonda uzun danışıq aparır, bundan sonra ağlayır və depresiyaya düşür. Çobi söhbətin nədən getdiyini və nəyin baş verdiyini anlamır, amma Onun günahı olmadığı qərarına gəlir. Çobi Onun yanına gəlir və onu sakitləşdirir. Vaxt keçir və qış gəlir, O işə gedir və həyatını davam etdirir. Ən sonda, O və Çobi birlikdə yaşadıqları üçün xoşbəxtdirlər və birlikdə "Mən düşünürəm ki, bu dünyanı sevdik" deyirlər.

## İstehsal
*"She and Her Cat"* Makoto Şinkay tərəfindən yazılmış və çəkilmişdir. Pişiyi də o səsləndirmişdir. Onda bu ideya 1997-ci ildə yaransa da, 1998-ci ildə Falcom adlı videooyun şirkətində işləyərkən layihə üzərində işləməyə başlamışdır. İşi ilə əlaqədar kompüter qrafikası haqqında təcrübəsi olduğundan kompleks prosedurları azaltmaq istəyirdi. Nəhayət sonda ağ-qara animasiya yaratmaq qərarına gəlmişdi, çünki rəngli animasiyası ağ-qara animasiyadan 3 dəfə çox kompüterində yaddaş tutacaqdı. Bundan əlavə, işin tez başa çatmasını istəyirdi. Bu vaxt bir rol oyunu üzərində işlədiyindən bu janrın "çox zəngin və ətraflı" olduğunu bilirdi və bunu animenin arxaplanına tətbiq etmək qərarına gəldi. Bundan əlavə, küçələrin və şəhərin şəkillərini çəkdi və əllə çəkilmiş animasiya üçün əsas kimi istifadə etdi. Şinkay 3D səhnələr üçün Adobe After Effects proqramından, digər effektlər üçün Shade, Illustrator və LightWave proqramlarından istifadə etmişdir.

Şinkay bunu "şəxsi film" adlandırmışdır, çünki animeni sevdiyi bir qızın üzləşdiyi problemlərin öhdəsindən gəlməsinə kömək etmək üçün yaratmışdr. Bu zaman elektrik xətləri ilə əhatə olunmuş kiçik mənzil də yaşaması da ssenariyə təsir etmişdir. Bunlar "çirkin şeylər" olsa da, o, "animenin ətraflı görünməsini və bu cür situasiyada yaşamağın problem yaratmadığını ifadə etmək istəyirdi". O, "yaşamağın qeyri-müəyyən tənhalığı", "bezdirici ağrı", "səmimi istilik" kimi hislərin animedə əksini tapmasını arzulayırdı və bunun sadəcə sözlərlə etməyin çətin olduğunu düşündüyündən, şəkil və səslərə üstünlük vermişdir. Şinkay deyir: "Mən animasiyanın öz-özünə danışmasına icazə verdim. Onun sadəliyi məni məmnun etdi".

Film demək olar ki, ancaq Şinkay tərəfindən istehsal olunsa da, onun üç köməkçisi var idi: Mika Şinohara Onu səsləndirmiş və bir neçə illüstrasiya çəkmişdir. Tenmon musiqi bəstələmişdir. Bundan əlavə, "Rabraris" istehsalçı heyətdə göstərilmişdir.

## Buraxılış və qəbul
Şinkay 1999-cu ildə animeni tamamladıqdan sonra CD-R formatında nüsxələr hazırlamış, Comiket tədbirlərində və saytı vasitəsilə elektron poçtdan 5.000 nüsxə satmışdır. Anime müsbət tənqidlər almış və 2000-ci ildə DoGA CG Animasiya Müsabiqəsində qalib gəlmişdir. Anime's müəllifləri Kolin Odell və Mişel Le Blenk animeni "sadə, haqqını verən, gözyaşardan" adlandırmışdırlar. *Mania.com* saytından Kris Beveric animenin 3 versiyasını izləmiş və demişdir: "hər biri möhtəşəm və hekayənin sadə olması gözəldir". 2017-ci ildə *[[Anime News Network]]* saytından Anna Laurenrot animeni Şinkayın ən yaxşı 9-cu işi (11-dən) kimi göstərmiş və mənzərəyə səmimi gözəllik qatan "işıqlandırmasına" və "diqqətlə yerləşdirilmiş detallarına" görə tərifləmişdir.

*"She and Her Cat"* Makoto Şinkayı məşhur edən və onun CoMix Wave Films studiyasında işləməsinə yol açan əsərdir. O, əvvəlcə şirkətdən əsərlə bağlı tənqidi yazı olan "çox uzun mesaj" qəbul etmişdir. Daha sonra isə şirkət onu işə almışdır. Əsər *Mangazoo* (daha sonra CoMix Wave-in parçası) şirkətinin də diqqətini çəkmiş və onlar animeni CD-ROM formatında buraxmışdırlar. Buraxılışa saundtrek və filmin üç versiyası daxil idi: tam beş dəqiqəlik versiya, üç dəqiqəlik versiya, dəqiqə yarımlıq versiya. Anime daha sonra *"[[Voices of a Distant Star]]"* anime filminin əlavəsi kimi onun DVD buraxılışına daxil edilmişdir. ABŞ-da buraxılan yeganə versiyası *"Voices of a Distant Star"*la birlikdə buraxılan subtitrlı versiyasıdır (ADV Films tərəfindən 2003-cü ilin iyununda). DVD filmin 3 fərqli versiyasından ibarətdir.

## İrs
2016-cı ilin yanvarında Kadokawa Shoten nəşriyyatının *"Newtype"* jurnalının fevral buraxılışında *"Everything Flows"* adlı anime serialı anons edilmişdir. Kazuya Sakamotonun rejissoru olduğu film Liden Films studiyası tərəfindən çəkilmişdir. Hərəsi 7 dəqiqə çəkən 4 seriyadan ibarət anime 4 martdan 25 mart 2016-cı ilə kimi Tokyo MX kanalı vasitəsilə yayımlanmışdır. Crunchyroll Asiya regionu istisna olmaqla anime serialını bütün dünyada yayımlamışdır. Anime serialının DVD / BD buraxılışı 18 may 2016-cı ildə buraxılmışdır. Buraxılışa əlavə material və 90 saniyəlik açılış səhnəsi daxil edilmişdir. Bu buraxılış daha sonra Tokionun Şimokitava rayonundakı Tollivud kinoteatrında 21 maydan 27 may 2016-cı ilə kimi göstərilmişdir. DVD və BD cildləri uyğun olaraq 230 və 1521 nüsxə satmış, Oricon-un ən yaxşı satanlar siyahısında uyğun olaraq 18-ci və 6-cı yerlərdə peyda olmuşdur.

Anime serialı əsasında Tsubasa Yamaquçinin manqa adaptasiyası Kodansha nəşriyyatının "Monthly Afternoon" jurnalının 2016-cı il mart buraxılışında anons edilmişdir. Manqa jurnalın 2016-cı il aprel buraxılışında nəşr olunmağa başlamışdır. May ayında isə başa çatmışdır. 23 avqust 2016-cı ildə Kodansha tərəfindən tək cildi buraxılmışdır. 2017-ci ilin yanvarında Vertical manqanı Şimali Amerika üçün lisenziyalaşdırmış və həmin ilin 1 avqustunda cildi buraxılmışdır.

## İstinadlar

### Kitab

* 
* 
* 

## Xarici keçidlər
*  
*